PATVIRTINTA

 Anykščių Antano Baranausko

 pagrindinės mokyklos direktoriaus

 2023 m. sausio 25 d.

 įsakymu Nr. V - 18

**RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS KŪRYBINIŲ DARBŲ PARODOS „MŪSŲ GĖLĖS LIETUVAI“ NUOSTATAI**

**I SKYRIUS**

 **BENDROJI DALIS**

1. Respublikinės virtualios kūrybinių darbų parodos *„*Mūsų gėlės Lietuvai“(toliau - paroda), skirtos Lietuvos Nepriklausomybės atkūrimo dienai paminėti, kūrybinių darbų nuostatai reglamentuoja parodos tikslus, uždavinius, dalyvius, organizavimo, apdovanojimo tvarką.
2. Parodą organizuoja Anykščių Antano Baranausko specialiojo ugdymo skyrius- daugiafunkcis centras, Smėlio g. 9, LT-29146, Anykščiai.
3. Parodos organizatorės: Anykščių Antano Baranausko specialiojo ugdymo skyriaus-daugiafunkcio centro specialiosios pedagogės Eglė Milaknienė tel. Nr.+37068734047, Nelė Rasalienė tel. Nr. +37068713987.
4. Parodos organizavimą koordinuoja Anykščių Antano Baranausko specialiojo ugdymo skyriaus - daugiafunkcio centro vedėja Asta Kalinauskienė.
5. Renginio partneris Anykščių švietimo pagalbos tarnyba.

 **II SKYRIUS**

 **PARODOS TIKSLAI IR UŽDAVINIAI**

6. Tikslas – ugdyti specialiųjų ugdymosi poreikių turinčių mokinių pilietiškumą, kūrybiškumą,

 meninę saviraišką, puoselėti tautines ir istorines vertybes.

 7. Uždaviniai:

* Skatinti mokinius domėtis tautos istorija.
* Ugdyti gebėjimą išreikšti jausmus: meilę, dėkingumą savo kraštui.
* Padėti atskleisti mokinių meninius gebėjimus taikant įvairias bei savitas kūrybinių darbų atlikimo technikas.
* Plėtoti bendradarbiavimą tarp respublikos ugdymo įstaigų.

 **III SKYRIUS**

**PARODOS DALYVIAI**

8. Parodoje kviečiami dalyvauti Lietuvos bendrojo bei specialiojo ugdymo įstaigų mokiniai,

 turintys specialiųjų ugdymosi poreikių.

9. Mokiniams kūrybinius darbus parodai parengti padeda mokytojai, auklėtojai, švietimo

 pagalbos specialistai.

**IV SKYRIUS**

 **PARODOS ORGANIZAVIMO TVARKA**

10. Kūrybinis darbas atliekamas pasirinkta technika (pvz. aplikavimas, piešimas, lipdymas ir

 kt.).

1. Atliktas darbas nufotografuojamas ir pateikiamas JPG formatu.

12. Kūrybinių darbų nuotraukas, kartu su dalyvių registracijos anketa (1 priedas) siųsti viename

 laiške el. paštu geleslietuvai@gmail.com iki 2023 m. kovo 1 d.

13. Švietimo įstaiga pateikia ne daugiau kaip 3-5 kūrybinius darbus.

 14. Darbų nuotraukos bus eksponuojamos nuo kovo 10 d. Anykščių Antano Baranausko

 pagrindinės mokyklos specialiojo ugdymo skyriaus-daugiafunkcio centro interneto

 svetainėje <https://anyksciubaranausko.lt/specialiojo-ugdymo-skyrius-daugiafunkcis-centras>

 ir Facebook paskyroje <https://www.facebook.com/profile.php?id=100064212751431>

 **V SKYRIUS**

**DALYVIŲ APDOVANOJIMAS**

15. Visi parodos dalyviai bus apdovanojami padėkos raštais, kuriuos gaus elektroniniu paštu.

16. Pedagogams, švietimo pagalbos specialistams, parengusiems mokinius kūrybinių darbų

 parodai ,,Mūsų gėlės Lietuvai“, bus išduodamos Anykščių švietimo pagalbos tarnybos

 pažymos. Pažymos bus atsiųstos nurodytu elektroniniu paštu.

 **VI SKYRIUS**

 **BAIGIAMOSIOS NUOSTATOS**

 17. Parodos dalyviai sutinka, kad darbų nuotraukos bus patalpintos Anykščių Antano

 Baranausko pagrindinės mokyklos specialiojo ugdymo skyriaus-daugiafunkcio centro

 interneto svetainėje ir Facebook paskyroje.

 18. Kūrybinių darbų parodoje gali dalyvauti tik asmenys, kurie užpildydami parodos dalyvių registracijos anketą sutiko su asmens duomenų tvarkymu. Pateikdamas parodai kūrybinį darbą pedagogas sutinka, jog parodos organizavimo tikslu Anykščių Antano Baranausko pagrindinės mokyklos specialiojo ugdymo skyrius-daugiafunkcis centras tvarkytų šiuos pedagogo duomenis: vardą, pavardę, elektroninio pašto adresą, darbovietės rekvizitus. Be to sutinka, jog duomenis perduotų Anykščių švietimo pagalbos tarnybai.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Respublikinės specialiųjų ugdymosi poreikių turinčių mokinių virtualios kūrybinių darbų parodos „Mūsų gėlės Lietuvai“ nuostatų**

 **1 priedas**

Respublikinės kūrybinių darbų parodos „Mūsų gėlės Lietuvai“ dalyvių registracijos anketa

|  |  |  |  |  |
| --- | --- | --- | --- | --- |
|  Įstaigos pavadinimas | Mokinio, ugdytinio vardas  | Klasė, grupė | Mokinį ruošusio pedagogo, auklėtojo, švietimo pagalbos specialisto vardas, pavardė | Kontaktai (telefono numeris, elektroninis paštas) |
|  |  |  |  |  |